מי שקוראת את הבלוג בעקביות יודעת בוודאי שאינני חסידת המייק-אפ. אני מעדיפה לשמור על מראה טבעי ונקי כמעט ללא כיסוי, ומתמקדת בכיסוי איזורים בעייתים על ידי הקונסילר - מוצר האיפור שקשה לי לדמיין את חיי בלעדיו. אני אוהבת להניח אותו עם אצבעות נקיות ומברשת שטוחה, אך לאחרונה התחלתי להשתמש גם בספוגית הכחלחלה של נטאשה דנונה. היא מתאימה להטמעת הקונסילר בעור ובזכות צורתה מאפשרת להגיע לפינות העין בקלות ומספקת גימור טבעי. ובכל זאת, למרות היתרונות אני מוצאת שספוגיות איפור נוטות 'לשתות' את החומרים ולכן הן לא מאוד חסכוניות. 79 ש"ח.
צלליות שימריות בגוונים טבעיים ולבישים נהיו אובססיה לא קטנה שלי בתקופה האחרונה. אל האוסף הצטרפו All That Glitters ו-Wood winked של מאק, וכמובן היפהפיה שבתמונה. גוון הצללית שמפניה-זהוב מחמיא, הגימור חמאתי, היא בעלת פיגמנט נהדר ועמידות יפה מאוד ללא פריימר. תוספת של מעט פיקס+ על המברשת לפני ההנחה, מקפיצה את הצבע והמראה המבריק והדומיננטי. האריזה הקטנה של הצללית היתה פרט שאהבתי אולם היווה גם את עקב האכילס שלה, שכן אם תתרכזו בתמונה תוכלו לראות סדק בצללית, שהפך אחרי הנפילה השנייה למפולת רסיסים שוברת לב. את הצללית בנתיים דיפטתי לתוך פאנים עגולים בפלטה, אבל את שמה שכחתי לכתוב לפני שזרקתי את האריזה הקטנטנה לפח. 2.5 גרם // 119 ש"ח.
צמדי הסמקים של המותג מגיעים באריזה ורודה מעוצבת ונדיבה (14 גרם), ובמבחר שילובים רחב המציע אלטרנטיבה לכלל גווני העור. בסדרה 19 זוגות גוונים (!) שאינם מכילים פרבנים או אלרגנים. הסמקים חמאתיים ורכים, מכילים גוון דומיננטי יותר ואחד בהיר ומואר יותר, כאשר ניתן להשתמש בכל גוון בנפרד או לשלבם לכדי גוון שלישי. הפלטה שבתמונה (מספר 15) מכילה גוון ורוד חם שיראה נהדר בסתיו, ולצידו אפרסק עדין ובובתי שמתאים גם לשימוש כהייליט טבעי. שני הגוונים בפלטה מכילים שימר עדין שגרוס היטב, אולם ישנם לא מעט סמקים במרקם מאט שאני באופן אישי מאוד אוהבת. אם הייתי צריכה לבחור מוצר אחד בלבד מהקולקציה, צמד הסמקים מקווה תמורה מלאה למחיר וכל אחת תוכל למצוא את זה שמתאים בדיוק לצרכיה. מומלץ. 14 גרם // 179 ש"ח.
אחרון חביב הוא הגלוס הניודי של המותג מספר 18 שנקרא Flesh. אני לא מחובבות מראה השפה המחוקה ומעדיפה שפתוני מאט, ולכן כשפתחתי את הגלוס גרשותיי אליו היו מעורבים. גם גלוס וגם ניוד? חשבתי שזה יותר מדי בשבילי. אז חשבתי, כי נראה שעם הזמן אני יותר ויותר מחבבת אותו. המרקם אינו דביק או מציק, יתרון עצום בכל הנוגע לגלוסים. הגוון אטום ובעל פיגמנט גבוה, כך שאת הצבע שרואים בטיובה גם מקבלים על השפתיים. דווקא את המברשת הקטנה של המוצר שחשבתי שאוהב פחות אהבתי, בעיקר כי הרגשתי שאינה מדויקת במיוחד. בסך הכל גלוס מוצלח, ואם הייתי מחובבות הז'אנר בהחלט הייתי דוגמת עוד אחד. 4 מ"ל // 109 ש"ח.
מגוון צבעים רחב, שלל טקסטורות ומרקמים ומיתוג אטרקטיבי ונקי הופכים את ליין האיפור החדש של נטאשה דנונה למסקרן במיוחד. יש לקחת בחשבון שהמוצרים מקצועיים והמחירים בהתאם, אולם למאפרות תינתן הנחה קבוע על סך 30%. את המוצרים ניתן להשיג בחנות של בית הספר לאיפור של נטאשה דנונה, אחד העם 28, בנין פלטין קומה 1, תל אביב, וכן באתר החברה המושקע והנעים. שמעתן על המותג? יצא לכן להתנסות במוצרים? אשמח לשמוע בתגובות!
גילוי נאות: המוצרים נשלחו אלי מהחברה.
ממש! היא כל כך יפה. למזלי הצלחתי לדפט אותה ביעילות, אבל זה מבאס כי היא צללית מושלמת ל'און דה גו'.
הצללית קורצת לי..אבל זה כי כנראה אני מכורה..
והיא באמת מאוד מאוד יפה!
האיכות מאוד גבוהה. המחירים למאפרות אטרקטיביים יותר, ואני מציעה לחבור לאחת לרכישה על מנת לקבל את ההנחה, שלאחריה המחירים די דומים לשאר החברות המקצועיות בשוק.
עכשיו כשכבר סקרתי את המוצרים יכולה להיכנס לקרות בנחת את הפוסט. אני ממש התלהבתי ממנה ומליין האיפור. שעתיים שלוש של חרישה על הסטנדים היו גומרים לי את התקציב השנתי שלי - ובטוחה שלא הייתי מתחרטת על אף מוצר. מכיון שלמזלי מיהרתי ויתאתי די מוקדם, יש לי למה לצפות. כמוטבן שבשלב ראשון אדגום את .... - השלימי?
איך את ממליצה לבעלות עור שנוטה לשמנוניות למרוח מייקאפ? עם ספוגיות כמו זו שכתבת עליה? אני שמה היום עם אצבעות נקיות אבל חוששת שזה לא טוב לעור שומני.. תודה!